सोने के सिक्के अगले सप्ताह से उत्तर प्रदेश और हरियाणा के कुछ डाकघरों में भी मिलने लगेंगे। डाक विभाग ने गत वर्ष 15 अक्टूबर से दिल्ली, महाराष्ट्र्र, गुजरात तथा तमिलनाडु के 102 डाकघरों से 124 कैरेट वाले सोने के सिक्कों की बिक्री शुरू की थी। बाद में पंजाब, आंध्र प्रदेश, कर्नाटक, मध्य प्रदेश, पश्चिम बंगाल तथा राजस्थान में भी यह सेवा शुरू की गई। सोमवार से इसे केरल के कुछ डाकघरों में भी शुरू किया गया है। डाक विभाग ने कहा है कि अगले सप्ताह से सोने के सिक्कों की बिक्री उत्तर प्रदेश और हरियाणा के कुछ डाकघरों में शुरू कर दी जाएगी। डाक विभाग विश्व स्वर्ण परिषद तथा रिलायंस के सहयोग से डाकघरों से आधा ग्राम, एक ग्राम, पांच ग्राम तथा आठ ग्राम के सोने के सिक्के बेच रहा है। विभाग जल्दी ही इनकी बिक्री ग्रामीण डाकघरों से करने के बारे में भी सोच रहा है।